สวัสดีครับ มีอาการถ่ายบ่อย วันละ 3-4 ครั้งแต่อุจจาระปกติครับ ไม่มีเลือด และไม่ได้ถ่ายเหลวแบบท้องเสีย หากกินอาหารเผ็ด จะแสบท้องและถ่ายจำนวนครั้งมากขึ้นครับ พอจะเป็นอาการของโรคที่น่ากังวลไหมครับ ขอบครับ
สวัสดีค่ะ อาการขับถ่ายบ่อยมากขึ้น แต่ลักษณะอุจจาระออกมาเป็นปกติ ไม่มีเลือดปนดังกล่าวมานั้น อาจจะยังไม่ได้บ่งบอกโรคหรือความผิดปกติใดๆอย่างชัดเจนแต่หากเป็นการกินของเผ็ด แล้วแสบท้อง และถ่ายมากขึ้นนั้น อาจจะสัมพันธ์กับภาวะอาหารเป็นพิษ ลำไส้อักเสบ หรือมีกระเพาะอาหารอักเสบได้ หรือถ้าเป็นเรื้อรัง อาจเป็นภาวะลำไส้แปรปรวนได้ในเบื้องต้น ควรหลีกเลี่ยงการรับประทานอาหารใดๆที่อาจจะกระตุ้นให้มีอาการได้ ร่วมกับดื่มน้ำมากๆชดเชยกับการถ่ายที่ออกมามาก และสังเกตอาการค่ะ ถ้ายังคงถ่ายมากต่อเนื่อง ปวดท้องเยอะ หรือเริ่มถ่ายมีมูกเลือดปน ควรจะไปพบแพทย์